TH ปิดพุ่ง 18% โบรกชี้กำไรปีนี้นิวไฮ 240 ล้าน โตเท่าตัว เคาะเป้า 4.20 บ.
TH ปิดพุ่ง 18% โบรกชี้กำไรปีนี้นิวไฮ 240 ล้าน โตเท่าตัว เคาะเป้า 4.20 บาท โดยหุ้นปิดตลาดวันนี้ที่ระดับ 2.62 บาท บวก 0.40 บาท หรือ 18.02% ด้วยมูลค่าซื้อขาย 225.64 ล้านบาท
TH ปิดพุ่ง 18% โบรกชี้กำไรปีนี้นิวไฮ 240 ล้าน โตเท่าตัว เคาะเป้า 4.20 บาท โดยหุ้นปิดตลาดวันนี้ที่ระดับ 2.62 บาท บวก 0.40 บาท หรือ 18.02% ด้วยมูลค่าซื้อขาย 225.64 ล้านบาท
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ปิดตลาดวันนี้ อยู่ที่ระดับ 2.62 บาท บวก 0.40 บาท หรือ 18.02% สูงสุดที่ระดับ 2.68 บาท ต่ำสุดที่ระดับ  2.22 บาท ด้วยมูลค่าซื้อขาย 225.64 ล้านบาท

สำหรับผลประกอบการไตรมาส 3/65 มีกำไร 81.12 ล้านบาท จากช่วงเดียวกันของปีก่อนอยู่ที่ 19.78 ล้านบาท ขณะที่งวด 9 เดือนปี 2565 มีกำไร 195.23 ล้านบาท เพิ่มขึ้นจากปีก่อนอยู่ที่ 51.80 ล้านบาท และงวด 9 เดือนปีนี้สูงกว่าทั้งปี 64 อยู่ที่ 96.11 ล้านบาท

ด้านบล.บล.ฟินันเซีย ไซรัส ระบุในบทวิเคราะห์ว่า คงประมาณการกาไรปี 65 ที่ 240 ล้านบาท  โต 140.2% เทียบช่วงเดียวกันของปีก่อน โดยคาดกำไร ไตรมาส 4/65 ที่ระดับ 46.3 ล้านบาท  โต 4.4% เทียบช่วงเดียวกันของปีก่อน
นอกจากนี้ปรับประมาณการกาไรปี 66-67 ลงเฉลี่ยปีละ 17-20% จากการปรับลดสมมติฐานการซื้อหนี้จากสถาบันการเงินที่คาดว่าจะซื้อได้ต่อปี 4 พันล้านบาทเป็น 3 พันล้านบาท การรับซื้อหนี้ที่เคยทำได้ในราคา 10% น่าจะต้องใช้เงินลงทุนเพิ่มขึ้นตามคุณภาพสินทรัพย์
ทั้งนี้ประมาณการดังกล่าว ทำให้คาดกำไรปี 66 โต 8.6% เทียบช่วงเดียวกันของปีก่อน เป็น 260.7 ล้านบาท และปี 67 โต 2.6% เทียบช่วงเดียวกันของปีก่อนเป็น 267.5 ล้านบาท คิดเป็นการเติบโตเฉลี่ย 5.6% CAGR(65-67)
แนะถือราคาเป้าหมายปี 66 เป็น 4.20 บาท จุดแข็งของ TH ยังคงเป็นสภาพคล่องทางการเงินที่สูงโดยมีเงินสดและสินทรัพย์ทางการเงินราว 680 ล้านบาท (0.71 บาทต่อหุ้น) สิ้นไตรมาส 3/65 ได้เปรียบผู้ประกอบการรายอื่นด้านต้นทุนทางการเงิน